Verdens sju nye underverk

Verdens sju nye underverk er en foreslått revidering av Antipatros fra Sidon sin liste over Verdens syv underverker fra 140 f.Kr., som er den mest kjente av flere tilsvarende lister. Revideringen er organisert av det sveitsiske selskapet New Open World Corporation (NOWC) og ble offentliggjort i Lisboa i Portugal, på Estádio da Luz, Benficas stadion, 7. juli 2007, eller 07.07.07.

Avstemming
Utvelgelsen skjedde ved en avstemning via telefon eller Internett. Den første stemmen var  gratis for registrerte medlemmer og ytterligere stemmer kunne kjøpes av NOWC. I tillegg mottok NOWC sine inntekter fra donasjoner, utstyrssalg og salg av TV-rettigheter.Yahoo News Over 100 millioner stemmer ble mottatt før avstemningen ble avsluttet 6. juli 2007.

Historie
Ifølge nettstedet til NOWCNOWC Milestone page lanserte den sveitsiske forretningsmannen Bernard Weber prosjektet i september 1999. Per 24. november 2005 var 186 monumenter vurdert. Kravene for å bli vurdert var relativt enkle; monumentene måtte være lagd av mennesker, være ferdiggjort før 2000 og være i en akseptabel fysisk stand. 1. januar 2006 offentliggjorde NOWC at lista var redusert til 21 kandidater,BBC News Article 2 Jan 2006 senere redusert til 20 etter klager fra Egypt. 

NOWC er ikke forbundet med UNESCO, men en tidligere generaldirektør i UNESCO, Federico Mayor, har arbeidet for prosjektet som privatperson. NOWC planlegger å fortsette med tilsvarende kåringer, og først ut er Naturens sju underverk.

Overskuddet fra prosjektet skal blant annet gå til å finansiere gjenoppbyggingen av deler av de enorme Buddhastatuene i Afghanistan, som Taliban-regimet ødela i mars 2001. Også andre mesterverk verden rundt skal sikres bevaring.

De sju vinnerne
Listet i samme rekkefølge som de ble annonsert:
 Den kinesiske mur, Kina 
 Petra, Jordan 
 Kristusstatuen, Brasil 
 Machu Picchu, Peru 
 Chichen Itza, Mexico 
 Colosseum, Italia 
 Taj Mahal, India 
I tillegg kommer Pyramidene i Giza, Egypt  som ble fjernet fra avstemmingen og gitt status som særlig kandidat, ettersom dette er det eneste gjenværende av de opprinnelige sju verdensundrene.

Kandidatene
De 21 finalisteneFinalist Page, listet alfabetisk sammen med stikkordene som NOWC assosierer kandidaten med:

UnderverkStikkordStedBildeAkropolis  Sivilisasjon, demokrati   Athen, Hellas  100px|Akropolis fra sørvestAlhambra  Verdighet, dialog   Granada, Spania  100px|Alhambra fra Mirador St NicolasAngkor Vat  Skjønnhet, fromhet   Angkor, Kambodsja  100px|Angkor Wat, hovedinngangenChichen Itza  Tilbedelse, kunnskap   Yucatán, Mexico  100px|El CastilloKristusstatuen  Velkommen, åpen   Rio de Janeiro, Brasil  100px|Kristusstatuen i RioColosseum  Glede, tåle   Roma, Italia  100px|ColosseumSteinstatuene på Påskeøya  Mysterie, ærefrykt   Påskeøya, Chile  100px|Rano Raraku MoaiEiffeltårnet  Utfordring, framskritt   Paris, Frankrike  100px|Eiffeltårnet ved soloppgangDen kinesiske mur  Utholdende, fortsette   Kina  100px|Den kinesiske mur om vinterenHagia Sofia  Tro, respekt   Istanbul, Tyrkia  100px|Hagia SofiaKiyomizutempelet  Klarhet, sjelero   Kyoto, Japan  100px|Kyoto sett fra KiyomizutempeletKreml, Den røde plass, og Vasilij-katedralen  Kraft, symbol   Moskva, Russland  100px|Vasilij-katedralen  (t.v.), Spasskaya-tårnet i Kreml (t.h.) med den røde plass i midtenMachu Picchu  Samfunn, dedikasjon   Cuzco, Peru  100px|Machu PicchuNeuschwanstein  Fantasi, forestilling   Füssen, Tyskland  100px|Neuschwanstein fra MarienbruaPetra  Ingeniørkunst, beskyttelse   Jordan  100px|Petra i JordanPyramidene i Giza (Spesiell kandidat, se under)  Udødelighet, evighet   Egypt  100px|KheopspyramidenFrihetsgudinnen  Generøsitet, håp   New York, USA  100px|Frihetsgudinnen og Liberty IslandStonehenge  Intrige, utholdende   Amesbury, Storbritannia  100px|Stonehenge i 2004Operahuset i Sydney  Abstraksjon, kreativitet    Sydney, Australia  100px|Sydneys mest kjente symbol, OperahusetTaj Mahal  Kjærlighet, lidenskap   Agra, Uttar Pradesh, India  100px|Taj MahalTimbuktu  Intellekt, mystikk   Timbuktu, Mali  100px|Sankore-moskeen i Timbuktu

Kritikk
Enkelte i Egypt ser prosjektet som en konkurranse mot statusen til Giza-pyramidene, som er det eneste overlevende av de sju klassiske underverkene. «Dette er trolig en konspirasjon mot Egypt og landets sivilisasjon og monumenter», skrev kommentatoren Al-Sayed al-Naggar i en ledende statseid dagsavis. Den egyptiske kulturministeren Farouq Hosni sa at prosjektet var «absurd» og beskrev dets grunnlegger, Weber, som en mann som var mest opptatt av å drive egenreklame. Den egyptiske eksperten på verdensarven, Nagib Amin, har pekt på at i tillegg til det kommersielle aspektet, så har stemmene ingen vitenskapelig basis.«Egypt fumes over fresh seven wonders competition for pyramids» AFP, article retrieved Jan. 25, 2007

Etter klagene fra Egypt, er pyramidene gitt en spesiell status og fjernet fra kandidatene det var mulig å stemme over. På nettstedet heter det: «The New7Wonders Foundation designates the Pyramids of Giza — the only remaining of the 7 Ancient Wonders of the World — as an Honorary New7Wonders Candidate, and removed it from the voting.»NWOC Pyramids of Giza

Tidligere kandidater

Blant de siste 77 kandidatene som ble vurdert, men som ikke nådde finaleheatet på 21 var:
 Det skjeve tårn i Pisa, Italia  
 Potalapalasset i Tibet, Kina 
 Empire State Building i New York USA  
 Sagrada Família i Barcelona, Spania 
 Golden Gate Bridge i San Francisco USA 
 Dogepalasset i Venezia, Italia 
 Aachenkatedralen i Tyskland 
 Sanas gamleby i Jemen 
 Den blå moské i Istanbul, Tyrkia 
 Versailles Paris, Frankrike 
 Petronas Towers i Kuala Lumpur Malaysia 
 Burj Al Arab i Dubai, De forente arabiske emirater 
 Mostar i Bosnia-Hercegovina 
 Atomium i Brussel, Belgia  
 CN Tower i Toronto, Canada 
 Den forbudte by i Peking, Kina 
 Taipei 101 i Taipei, Taiwan  
 Lascauxgrotten, Frankrike 
 Basilique Notre-Dame de la Paix, Yamoussoukro, Elfenbenskysten 
 Tikal, Guatemala 

Referanser

Kilder
 The Daily Telegraph 
 NWOC Press releases

Eksterne lenker

 UNESCO er ikke involvert
 NPR story, 4. november 2006
 Kart over alle 21 kandidater
 WebQuest New 7 Wonders
 «Topp 77» de 77 kandidatene som de siste 21 finalistene ble valgt fra (.pdf)

Kategori:Historiske byggverk

Kategori:Arkitekturhistorie

de:Weltwunder#Die „Neuen 7 Weltwunder“